cyanic-selkie/wikianc huggingface dataset:
Դաննի
Ակումբային կարիերա
18 տարեկանում Միգելի վրա ուշադրություն դարձրին որոշ թիմեր, այդ թվում Պորտուգալիայի առաջատարները՝ «Սպորտինգը» և «Պորտուն»։ Դաննին, ով երկրպագել էր «Պորտուին», համաձայնեց տեղափոխվել այնտեղ, սակայն «Մարիտիմուի» ղեկավարությունը չհամաձայնեց տրանսֆերի համար առաջարկվող գումարի պատճառով ։ Բայց նրանք համաձայնության եկան «Սպորտինգի» հետ, ով կիսապաշտպանի համար վճարում էր 2,1 միլիոն եվրո։ Դաննին այնտեղ խաղաց 1 մրցաշրջան, ինչից հետո վարձակալական իրավունքներով վերադարձավ «Մարիտիմու» (այդ ժամանակ ակումբը մարզում էր Անատոլի Բիշովեցը, ում մասին Դաննին ասել է. «Ինձ շատ բան է տվել, քանի որ ես շատ երիտասարդ տղա էի» )։ Պատանեկան և երիտասարդական տարբեր հավաքականներում խաղաց շուրջ 40 խաղ։
«Դինամո»
«Դինամոյում» իր դեբյուտը Դաննին կատարել է 2005 թվականի մարտի 9-ին՝ «Կրիլյա Սովետովի» դեմ գավաթային խաղում (1:1)։ 2005 թվականին նա ակումբի երկրպագուների կողմից ճանաչվեց թիմի լավագույն ֆուտբոլիստ։ Ակումբի կազմում նա անցկացրեց 94 խաղ (79-ը Ռուսաստանի առաջնությունում և 15-ը գավաթում) և խփեց 16 գոլ (12-ը առաջնությունում և 4-ը գավաթում)։ Հրաժարվեց խաղալ Վենեսուելայի կազմում՝ հույսը ունենալով հայտնվել Պորտուգալիայի հավաքականում։
Եվրո 2008-ից առաջ Դաննին ընդգրկված էր Պորտուգալիայի հավաքականի ընդլայնված ցուցակում, բայց հիմնական՝ «23 ցուցակում» չհայտնվեց։ 2008 թվականի օգոստոսին 30 միլիոն եվրոյի դիմաց տեղափոխվեց պետերբուրգյան «Զենիթ», ինչն այդ պահին ՌՖՊԼ-ի պատմության մեջ դարձավ ամենաթանկարժեք տրանսֆերը ։
«Զենիթ»
«Զենիթում» նորամուտը կատարել է ՈՒԵՖԱ Սուպերգավաթի խաղարկության շրջանակներում անցկացվող «Մանչեսթեր Յունայթեդի» դեմ խաղում, որում «Զենիթը» հաղթեց 2:1 հաշվով, իսկ Դաննին մասնակցեց ամբողջ խաղին, խփեց հաղթական գոլը և ճանաչվեց խաղի լավագույն ֆուտբոլիստ։
Որոշ մասնագետներ կարծում են, թե Դաննին գնվեց որպես Արշավինի փոխարինող։ Չնայած նրանք կազմել էին լավ հարձակվողական գիծ, Դաննիին գնելուց կես տարի անց Արշավինին վաճառեցին «Արսենալին», իսկ Միգելը հաջորդ մրցաշրջանում վերցրեց 10 համարով մարզահագուստը։
2010 թվականի մարտի 13-ին Դաննին «Զենիթի» կազմում նորից խաղադաշտ դուրս եկավ՝ մասնակցելով 2010 թվականի Ռուսաստանի առաջնության առաջին տուրին։ Նա խաղաց ամբողջ խաղը և խփեց խաղի միակ գոլը, ինչը թիմին հաղթանակ բերեց։
2011 թվականի հունիսի 14-ին «Զենիթի» հետ կնքեց նոր՝ քառամյա պայմանագիր։ Սեպտեմբերի 18-ին Ռուսաստանի առաջնության 24-րդ տուրում՝ «Ռուբինի» դեմ խաղում, Դաննին դարձավ դուբլի հեղինակ, ինչը թիմին 3:2 հաշվով հաղթանակ բերեց։ Սեպտեմբերի 29-ին Դաննին անցկացրեց իր 100-րդ խաղը ակումբի կազմում ։ Չեմպիոնների Լիգայի՝ «Պորտուի» դեմ անցկացվող այդ խաղում նա խփեց գոլ, ինչից հետո մոտեցավ անկյունային դրոշակին և նմանակեց «միզող շան», ինչը բոլորովին դուր չեկավ պորտուգալական ակումբի երկրպագուներին ։ Նոյեմբերի 28-ին Միգելը խփեց «Զենիթի» 2500-րդ գոլը Ռուսաստանի առաջնություններում ։
2012 թվականի փետրվարի 5-ին Դաննին մարզման ժամանակ ստացավ խաչաձև կապանների վնասվածք և 8 ամիս չխաղաց  ։ Նոյեմբերի 2-ին նա վնասվածքից հետո առաջին անգամ դուրս եկավ խաղադաշտ «Ռոստովի» դեմ խաղում, որում նրա ու Կրիշիտոյի կոմբինացիայի շնորհիվ Ռոման Շիրոկովը խփեց հաղթական գոլը, և «Զենիթը» հաղթեց 2:1 հաշվով ։
2010 թվականի նոյեմբերի 21-ին Դաննին Չեմպիոնների Լիգայի 2012-2013 մրցաշրջանում խփեց իր առաջին գոլը իսպանական «Մալագայի» դարպասին։ Խաղն ավարտվեց 2:2 հաշվով։
2012 թվականի նոյեմբերի 26-ին Դաննին նշանակվեց «Զենիթի» ավագ ։
2012 թվականի դեկտեմբերի 4-ին Չեմպիոնների Լիգայի «Միլանի» դեմ խաղում նա խփեց խաղի միակ գոլը։ Դա օգնեց «Զենիթին» խմբում զբաղեցնել երրորդ տեղը և հայտնվել Եվրոպայի Լիգայում։
2013 թվականի օգոստոսի 3-ին նիժնինովգորոդյան «Վոլգայի» դարպասին հեղինակեց հեթ տրիկ, ինչը «Զենիթին» օգնեց արտագնա խաղում հաղթանակ տանել 3:1 հաշվով։ Դա պորտուգալացու առաջին հեթ տրիկն էր ռուսաստանյան կարիերայում։
2013 թվականի օգոստոսին Դաննին վեց խաղում դարձավ վեց գոլի և ևս երեք գոլային փոխանցման հեղինակ՝ ճանաչվելով «Ամսվա լավագույն խաղացող» ։
Դաննին 10 համարի մարզահագուստը փոխարինեց 35-ով, քանի որ «Մարիտիմուում» կարիերան այդ համարի մարզահագուստով էր սկսել ։ 35 համարը «Զենիթի» խաղացողների կողմից վերջին 15 տարիներում չէր օգտագործվել։
2014 թվականի օգոստոսի 13-ին գրավելով «Ուրալի» դարպասը՝ Դաննին ընդգրկվեց «Զենիթի» պատմության 10 լավագույն ռմբարկուների ցուցակի մեջ ։ Խմբային փուլի՝ «Բենֆիկայի» դեմ խաղը Դաննիի համար դարձավ Եվրոգավաթների 50-րդ խաղը, որ նա անցկացրել էր ակումբի կազմում ։ Հոկտեմբերի 26-ին «Մորդովիայի» դեմ խաղում Դաննին գոլ խփեց և կատարեց գոլային փոխանցում՝ Ռուսաստանի առաջնություններում իր գոլերի և արդյունավետ փոխանցումների քանակը հասցնելով 100-ի ։ 2014 թվականի ապրիլի 5-ին Դաննին անցկացրեց իր 200-րդ խաղը «Զենիթում» ։
2015 թվականի ամռանը, երբ ավարտին էր հասնում «Զենիթի» հետ կնքված պայմանագրի ժամկետը, Դաննին հետաքրքրվում էր «Բեշիկթաշ» տեղափոխվելով ։
2015 թվականի մայիսի 28-ին հատուկ մամուլի ասուլիսում հայտնեց, որ լքում է «Զենիթը», քանի որ չի կարողացել համաձայնության գալ պայմանագրի երկրարացման հարցում, սակայն հունիսի 5-ին ակումբը հայտարարեց, որ Դաննիի հետ պայմանագիրը կերկրացվի երկու տարով ։ 2015 թվականի հուլիսի 5-ին Դաննին «Զենիթում» նորից վերցրեց 10 համարը, որը Արշավինի հեռանալուց հետո ազատ էր մնացել ։
2016 թվականի ապրիլի 16-ին՝ «Սպարտակի» դեմ խաղի ժամանակ, Դաննին ստացավ ծանր վնասվածք՝ աջ ծնկի խաչաձև կապանի պատռվածք։ Այդ վնասվածքը երրորդն էր նրա կարիերայում։ Նա անցկացրեց երրորդ վիրահատությունը և 12-14 ամսով դուրս մնաց շարքից ։ Այդպիսով նա չխաղաց մրցաշրջանի մնացած մասը և Եվրո 2016-ի ժամանակ չօգնեց իր հավաքականին ։
Միջազգային կարիերա
2008 թվականի հոկտեմբերի 15-ին Ալբանիայի դեմ խաղում առաջին անգամ խաղադաշտ դուրս եկավ մեկնարկային կազմում։ Խաղն ավարտվեց 0:0 հաշվով։ Ալբանիան առաջին խաղակեսում նույնիսկ մնաց առանց մեկ խաղացողի, սակայն դա չնպաստեց Պորտուգալիայի հաղթանակին։ Հաշիվը մնաց անփոփոխ, չնայած պորտուգալացիները, այդ թվում նաև Դաննին, կարող էին խփել գոլ։ Երկրորդ խաղակեսում նրան փոխարինեց Նանին։
2008 թվականի նոյեմբերի 19-ին Դաննին խաղաց բրազիլացիների դեմ ամբողջ խաղը և 5-րդ րոպեին բացեց հաշիվը, չնայած նրա հավաքականը պարտվեց 2:6 հաշվով։
ՀԱՀ-ում անցկացված աշխարհի առաջնությունից առաջ Պորտուգալիան խաղաց Մոզամբիկի հետ, որում Դանին խփեց գոլ և կատարեց գոլային փոխանցում։ Հավաքականի պատմության մեջ այդ գոլը դարձավ 800-րդը։ Աշխարհի առաջնությանը խաղաց 3 խաղ, այդ թվում փլեյ օֆիի՝ Իսպանիայի դեմ խաղը, որում պորտուգալացիները զիջեցին 0:1 հաշվով և դուրս մնացին մրցաշարից։
Դաննին չհայտնվեց 2014 թվականի աշխարհի առաջնությանը մասնակցող պորտուգալացիների ցուցակում, չնայած ակումբում ցույց էր տվել լավ խաղ։ 2016 թվականի գարնանն ստացած վնասվածքի պատճառով չկարողացավ մասնակցել Ֆրանսիայում անցկացված Եվրո 2016-ին։
Խաղերը և գոլերը հավաքականում
Ընդհանուր՝ 38 խաղ / 4 գոլ, 19 հաղթանակ, 9 ոչ ոքի, 10 պարտություն
Անձնական կյանք
Դաննին ամուսնացած է։ Կնոջ անունը Պետրա է։ Զույգն ունի երկվորյակ որդիներ՝ Բերնանդու և Ֆրանսիշկու ։
Վենեսուելայում ֆուտբոլիստի անունն արտասանվում է Դա՛ննի (շեշտն ընկնում է առաջին վանկի վրա), Պորտուգալիայում շեշտը «տեղափոխվել» է ի տառի վրա ։
Արտաքին հղումներ
Կատեգորիա:Պորտուգալացի ֆուտբոլիստներ Կատեգորիա:Կարակաս քաղաքում ծնվածներ Կատեգորիա:Պորտուգալիայի հավաքականի ֆուտբոլիստներ Կատեգորիա:Սպորտինգ Լիսաբոնի ֆուտբոլիստներ Կատեգորիա:Դինամո Մոսկվայի ֆուտբոլիստներ Կատեգորիա:Զենիթի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ռուսաստանի Պրեմիեր Լիգայի խաղացողներ
Սադովոե (գյուղ, Կորոստիշևի շրջան)
2001 թվականի տվյալներով Սադովոե գյուղում բնակվում էր 547 մարդ։ Բնակավայրը զբաղեցնում է 28,75 կմ² տարածք։ Բնակչության խտությունը կազմում էր 19,03 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Կորոստիշևի շրջանի բնակավայրեր Կատեգորիա:Ուկրաինայի գյուղեր Կատեգորիա:1795 թվականին հիմնադրված բնակավայրեր
Ագա-Խանգիլ
Ագա-Խանգիլ (Ага-Хангил), գյուղ Ռուսաստանի Անդրբայկալյան երկրամասի Մոգոյտույսկի շրջանի կազմում։
Բնակչությունը 2007 թվականին գրանցված տվյալներով կազմում էր 1326 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Անդրբայկալյան երկրամասի Մոգոյտույսկի շրջանի բնակավայրեր Կատեգորիա:1930 թվականին հիմնադրված բնակավայրեր
Կիզեմա (գյուղ, Ուստյանսկի շրջան)
Կիզեմա (Кизема), գյուղ Ռուսաստանի Արխանգելսկի մարզի Ուստյանսկի շրջանի կազմում։
Բնակչությունը 2010 թվականին գրանցված տվյալներով կազմում էր 2968 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Արխանգելսկի մարզի Ուստյանսկի շրջանի բնակավայրեր
Ֆիգեիրոպոլիս
Արտաքին հղումներ
Կատեգորիա:Բրազիլիայի բնակավայրեր Կատեգորիա:Տոկանտինս նահանգի բնակավայրեր
Ահհոտեպ I
Ահհոտեպ I (Ahhotep I, jꜥḥ-ḥtp(.w), « Յահը (Լուսինը) գոհ է»), հին եգիպտական թագուհի, որն ապրել է մ․թ․ա․ մոտավորապես 1560-1530 թվականներին, Եգիպտոսի տասնյոթերորդ արքայատոհմի գահակալության ավարտին։ Եղել է Տետիշերի թագուհու (հայտնի որպես Փոքր Տետի) և Սենախտենրա-Ահմոսի դուստրն ու հավանաբար փարավոն Սեկենենրա Տաա II-ի քույրն ու կին-թագուհին ։ Ունեցել է երկար ու ազդեցիկ կյանք, որոշ ժամանակ կառավարել է որպես իր որդի Ահմոս I-ի ռեգենտ։
Ահհոտեպ I-ի տիտղոսներից էին՝ « Մեծ թագուհին » ու «Սպիտակ թագակրի օգնականը» (ẖnmt nfr-ḥḏt), իսկ «Արքայամայր» (mwt nswt) տիտղոսը հայտնաբերվել է Դեյր էլ-Բահարիի դագաղի վրա ։
Տարբեր Ահհոտեպներ
Տարիների ընթացքում Ահհոտեպ անունով թագուհիների անվանումն ու համարակալումը փոփոխության է ենթարկվել, ինչպես օրինակ հետևյալ դեպքերում․
Ուշ 19-րդ դար՝ Ահհոտեպ I-ը համարվել է Սեկենենրա Տաայի կինը։ Որոշ փորձագետներ Դեյր էլ-Բահարիում և Դրա Աբու էլ-Նագայում հայտնաբերված դագաղները համարել են նրանը։ Ահհոտեպ II-ը համարվել է Ամենհոտեպ I-ի կինը։ Ոմանք կարծում էին, թե Դեյր էլ-Բահարիի գաղտնարանից հայտնաբերված դագաղը պատկանել է Ահհոտեպ II անունը կրող թագուհուն։
Ուշ 20-րդ դար՝ 1970-ական թվականներին մեկնաբանություններ են տարածվել, թե Դեյր էլ-Բահարիի դագաղի վրա առկա է «Արքայամայր» տիտղոսը, իսկ Ամենհոտեպ I-ը որդի չի ունեցել։ Տիտղոսը պետք է վերաբերած լինի Ահմոս I-ի մորը։ 1982 թվականին Ռոբինսը ենթադրել է, որ Դրա Աբու էլ-Նագայում հայտնաբերված ոսկեզօծ դագաղը պատկանել է Ահհոտեպ I-ին, իսկ Ահհոտեպ II-ը Դեյր էլ-Բահարիում հիշատակված թագուհին է, Ահհոտեպ III-ը՝ արքայազն Ահմոսի արձանի վրա հիշատակված թագուհին է ։ 21-րդ դար՝ ըստ Դոդսոն և Հիլթոնի (2004)՝ Ահհոտեպ I-ը Սեկենենրա Տաայի կինն է ու Ահմոս I-ի մայրը։ Ահհոտեպ II-ը Դրա Աբու էլ-Նագայում հայտնաբերված ոսկեզօծ դագաղի տիրուհին է ու հավանաբար՝ Կամոսի կինը (Ահհոտեպ III չի եղել) ։
Ընտանիք
Ահհոտեպ I-ը թագուհի Տետիշերիի ու փարավոն Սենախտենրա-Ահմոսի դուստրն էր ու տասնյոթերորդ արքայատոհմի փարավոն Սեկենենրա Տաայի մեծ թագուհին․ ենթադրվում է, որ վերջինս եղել է նրա եղբայրը։
Հավանաբար եղել է փարավոն Ահմոս I-ի մայրը։ Փարավոն Կամոսի հետ նրա ճշգրիտ կապը հայտնի չէ, սակայն վերջինս կարող է եղած լինել թագուհու տեգրը (Սեկենենրա Տաայի եղբայրը) կամ թագուհու որդին։ Թագուհու մյուս երեխաներից են՝ հետագա շրջանի թագուհի Ահմոս-Նեֆերտարին, որն ամուսնացել է իր եղբայր փարավոն Ահմոս I-ի հետ, ինչպես նաև արքայազն Ահմոս-Սապաիրը, արքայազն Բինպուն, արքայադուստրեր Ահմոս-Հենուտեմիպետը, Ահմոս-Տումերիսին ու Ահմոս-Նեբետան ։
Կյանք
Ահմոս I-ի գահակալության տարիների մի սալաքարի արձանագրություն վկայում է, որ հնարավոր է Ահհոտեպ I-ը զորք հավաքած լինի ու Թեբեի պաշտպանության գործում դեր կատարած, սակայն հայտնի չէ, թե երբ են այդ իրադարձությունները տեղի ունեցել։ Հնարավոր է դրանք եղած լինեն Սեկենենրա Տաայի կամ Կամոսի մահից հետո․ "Այդ նա է, ով կատարել է ծեսերը և հոգ տարել Եգիպտոսի մասին։ Նա է հոգացել իր զինվորների մասին, նա է հսկել նրան, նա է հետ բերել իր փախածներին և հավաքել իր դասալիքներին, նա է խաղաղեցրել Վերին Եգիպտոսը և վտարել իր ապստամբներին ։"
Թագուհու մասին հիշատակվել է Կարեսի սալաքարի վրա (CG 34003), որը թվագրվում է Ամենհոտեպ I-ի գահակալության տասներորդ տարով, իսկ իր կառավարիչ Յուֆը նրա մասին գրել է իր սալաքարի վրա (CG 34009), որտեղ նրան ներկայացրել է որպես Ահմոս I-ի մայր, իսկ հետագայում նա դառնալու էր Թութմոս I-ի կնոջ՝ թագուհի Ահմոսի կառավարիչը։ Այստեղից կարելի է ենթադրել, որ Ահհոտեպ I-ը մահացել է բավականին առաջացած տարիքում՝ Թութմոս I-ի գահակալության տարիներին ։
Դամբարան
Ահհոտեպ I-ի արտաքին դագաղն ի վերջո վերահուղարկավորվել է Դեյր էլ-Բահարիի TT320 դամբարանում։ Դագաղի վրա թագուհին պատկերված է եռամաս կեղծամով ու ։ Մարմինը պատված է փետրաձև դիզայնով ու նման է Ահմոս-Նեֆերտարիի ու Ահմոս-Մերիտամոնի արտաքին դագաղներին։
Ահհոտեպ I-ի սկզբնական դամբարանի տեղը հայտնի չէ, եթե այս թագուհին չի նույնացվում Ահհոտեպ II-ի հետ։ Դրա Աբու էլ-Նագայում հայտնաբերված դագաղի չափերսը ցույց են տվել, որ այն չափազանց մեծ է, որպեսզի պատկանած լինի Դեյր էլ-Բահարիի դագաղին։ Այս փաստն օգտագործվել է պնդելու համար, որ Ահոտեպ I-ը չի կարող եղած լինել Ահհոտեպ II-ը ։
Այլընտրանքային տեսություն
Էնն Մեյսի Ռոթն առաջ է քաշել այլընտրանքային մեկնաբանություն, համաձայն որի՝ Սեկենենրա Տաան ունեցել է երեք թագուհի՝
Այս մեկնաբանության համաձայն՝ Կամոսն ամուսնացել է իր քույր Ահհոտեպ II-ի հետ և ունեցել Ահմոս I-ին, Ահմոս-Նեֆերտարիին ու Ահմոս-Սիտկամոսին։
Եգիպտագետ Դեյվիդ Ռոլն իր «Նոր ժամանակագրություն» գրքում թագուհի Ահհոտեպին նույնականացնում է հունական դիցաբանության Իոյի հետ։
Արտաքին հղումներ
Կատեգորիա:Հին Եգիպտոսի թագուհիներ Կատեգորիա:Կին Կատեգորիա:Կանայք պատերազմում Կատեգորիա:Ռեգենտներ Կատեգորիա:Կին ղեկավարներ Կատեգորիա:Հին եգիպտացիներ Կատեգորիա:Փարավոններ Կատեգորիա:Եգիպտական աստվածներ
Բաբակենց
Գաբրիել Բաբկեբց (Մնացականյան) Դոլուխանի ), հայ գյուղագիր, հրապարակախոս։ Սովորել է Երևանի պրոգիմնազիայում, ավարտել Թիֆլիսի ռեալական դպրոցը, ապա Օդեսայի համալսարանը։ Ուսանողական տարիներին տարվել է նարոդնիկական գաղափարներով։ Մամուլում հանդես է եկել Բաբկենց և Դաբրիել–Մաճկալ ստորագրություններով։ Հրատարակած պատմվածքներում՝ «Արձագանք»-ում և «Սուրճ»-ում, պաշտպանել է իրավազուրկ գյուղացու դատը («Մի պատկեր հայկական կյանքից», 1883, «Անանուն վեպ», 1884, «Գեղը կանգնի–գերան կկոտրի», 1894)։ Հայ գյուղացիության տառապանքն արտացոլող ռեալիստական գործերից է «Նորեկ» (1896) վեպը։ Հրապարակախոսության ասպարեզում Գաբրիելին մտահոգող հարցը ջրասակավությունն էր ու հողի պակասը։ Որպես հարցի լուծում առաջարկել է գյուղացիներին զինել գյուղատնտեսության գիտելիքներով («Գյուղատնտեսական վարժարանները և նոցա կարևորությունը Անդրկովկասի համար», 1884)։
Նիկոլսկայա (Միլլերովսկի շրջան)
Նիկոլսկայա (Никольская), սլոբոդա Ռուսաստանի Դաշնության Ռոստովի մարզի Միլլերովսկի շրջանում։ Մտնում է Օլխովո-Ռոգսկի գյուղական համայնքի կազմի մեջ։
Կատեգորիա:Ռոստովի մարզի Միլլերովսկի շրջանի բնակավայրեր
Շուգա (ռեփեր)
Մին Յունգի (հանգըլ՝ 민윤기, ), ավելի հայտնի իր բեմական անուններով՝ Suga (Շուգա) և Agust D, հարավկորեացի ռեփեր և երգահան։ Նա Big Hit Entertainment-ի արվեստագետ է, նա դեբյուտ է եղել որպես BTS բոյբենդի անդամ 2013 թ.-ին։ 2016-ին նա թողարկեց իր առաջին մենակատար միքսթեյփը՝ Agust D-ն։ Կորեայի երաժշտական ​​հեղինակային իրավունքի ասոցիացիան Շուգաին վերագրում է ավելի քան 70 երգ՝ որպես երգահան և պրոդյուսեր, ներառյալ Սուրան-ի «Wine»-ը, որը Gaon Music Chart-ում հասավ թիվ 2-ի և նվաճեց տարվա լավագույն Soul/R&B թրեքերը 2017-ի Melon Music Awards-ում։
1993–2010։ Վաղ կյանք
Մին Յունգին ծնվել է 1993 թվականի մարտի 9-ին Հարավային Կորեայի Դեգու քաղաքում ։ Երկու որդիներից կրտսերը՝ նա հաճախել է Թեյջոնի տարրական դպրոցը, Գվանիումի միջնակարգ դպրոցը և Ապղջեոնգի ավագ դպրոց-ը ։ Նա հետաքրքրվեց ռեփով՝ Stony Skunk-ի «Reggae Muffin»-ը լսելուց հետո, նշելով, որ դա տարբերվում է այն ամենից, ինչ ինքը երբևէ լսել էր։ Epik High-ին լսելուց հետո նա որոշեց ռեփեր դառնալ ։
13 տարեկանում նա սկսեց գրել երաժշտության բառեր և իմացավ MIDI-ի մասին։ Նա 17 տարեկան հասակում աշխատել է ռեկորդային ստուդիայում մասնակի աշխատանքով ։ Ստորագրվելուց առաջ նա ակտիվ էր Gloss անվան տակ՝ որպես ստորգետնյա ռեփեր ։ 2010 թ.-ին Հիփ-հոփի անձնակազմի D-Town-ի կազմում նա պատրաստեց «518-062» երգը, որը հիշատակում էր Գվանգջուի ապստամբությունը ։
2013 – ներկա։ BTS
Սկզբնապես միանալով ընկերությանը՝ որպես երաժշտական ​​արտադրող, Շուգան երեք տարի վերապատրաստվել է Big Hit Entertainment-ի ներքո՝ անդամների Ջեյ Հոփ-ի և RM-ի կողքին։ Նա իր առաջին դեբյուտը դարձրեց որպես BTS-ի անդամ Mnet-ի M Countdown-ում՝ իրենց դեբյուտային սինգլով «No More Dream»` 2 Cool 4 Skool մինի ալբոմից ։ Նա պատրաստել և գրել է երգի բառեր՝ BTS-ի բոլոր ալբոմների մի շարք թրեքերի համար։
BTS-ի երրորդ կորեերեն լեզվով ամբողջական ալբոմի համար՝ The Most Beautiful Moment in Life, Pt. 1, նա մենակատար երգ է թողարկել «Intro: The Most Beautiful Moment in Life» անունով ։ Ռեփ-երգի խոսքերն ինքնին քննարկում էին դեռահաս տարիքի տարեվերջին հասուն տարիքի հասնելու վախերը ։ Այն թողարկվել է 2015 թվականի ապրիլի 17-ին և ցուցադրվել է անիմացիոն երաժշտական ​​տեսահոլովակ ։ Մաս. 1-ին հետեվում է երկրորդ մասը՝ The Most Beautiful Moment in Life, Part 2-ն։ Երկրորդ մասում ներկայացվել է Շուգաի կողմից կատարված մեկ այլ ներածություն, որը կոչվում է «Intro: Never Mind», որը մասնավորապես պատմում է Շուգայի պատանեկության տարիները ։ 2015-ի նոյեմբերի 15-ին թողարկվեց երգը, և հավելյալ ծառայեց որպես ներածություն BTS-ի 2016-ի The Most Beautiful Moment in Life: Young Forever ստեղծագործական ալբոմի համար ։ Շուգան մինչև 2020 թվականը չներկայացրեց BTS-ի համար մեկ այլ ներածական թրեք, որտեղ թողարկեց «Interlude: Shadow»-ը, քանի որ ալբոմի մաս է կազմում Map of the Soul: 7-ի ։ Ներկայացումը ռեփ երգ է, որն անդրադառնում է «Intro: O!RUL8,2?»-ին։ 2020-ի երկարացված պիեսից և քննարկում է BTS-ի համբավը՝ իր իրականությունը համեմատելով հանրաճանաչ O! RUL8,2?-ում ։ Հունվարի 10-ին թողարկված երգը, երաժշտական ​​տեսահոլովակի հետ միասին, վերաբերում են նաև փառքի պայքարին ։ Billboard-ի Թամար Հերմանը այն նկարագրեց որպես «հրաշալի, բայց աննկատ թրեք» և նշեց, թե ինչպես է երգի ձայնը փոխվում կեսին՝ ցույց տալու համար «այս երկխոսությունը փոխհարաբերությունների միջև, թե ինչպես են համբավը և իրեն հետևող հանդիսատեսը ազդում նրա ինքնության գաղափարի վրա» ։
Բացի BTS-ի համար ներդիրներ կատարելուց, Շուգան թողարկել է երկու մենակատար թրեքեր՝ խմբի անվան տակ։ Առաջինը՝ «First Love» վերնագրով երգը, որը հայտնվել է BTS-ի 2016 Wings-ի ստուդիական ալբոմում, ինքնակենսագրական ռեփ թրեք է, որը հիշեցնում է մենախոսությունը ։ 2018 թվականի կոմպոզիտորական ալբոմում Love Yourself: Answer-ը, Շուգան թողարկեց «Trivia: Seasaw» երգը, որում քննարկվում էր սիրահարվելու վեր և վար բնույթը ։ Նույն թվականին Շուգան Հարավային Կորեայի Նախագահ-ի կողմից պարգևատրվել է հինգերորդ կարգի Հվագվան մշակութային արժանիքների շքանշան-ով՝ որպես BTS անդամ, խմբի մյուս անդամների հետ միասին ։
2016 – ներկա։ Մենահամերգ
Շուգան SoundCloud-ի միջոցով թողարկել է անվճար ինքնատիպ միքսթեյփ 2016-ի օգոստոսի 15-ին ։ Նա որոշեց դեմ արտահայտվել նախագիծը որպես առևտրային ստուդիայի ալբոմ թողարկելուն՝ այն բնութագրելով որպես «ինչ-որ շրջանակի մեջ թակարդ լինելու զգացում» ։ Գրառման մեջ նա քննարկեց այնպիսի հարցեր, ինչպիսիք են պայքարը ընկճվածության և սոցիալական վախի հետ ։ Fuse TV-ն այն գնահատեց 2016-ի լավագույն 20 միքսթեյփներից մեկը ։ Հաջորդ տարի՝ 2017 թ.-ին, Շուգան ստեղծեց «Wine» երգը երգչուհի Սուրանի համար, որի հետ նա նախկինում աշխատել էր իր միքսթեյփում սինգլի համար ։ Շուգայի ստուդիայում Սուրանը լսել է «Wine»-ի սկզբնական նախագիծը և Շուգային խնդրել է երգի համար ։ Գրառումը գագաթնակետին հասավ թիվ 2-ին՝ Gaon Digital Chart-ում և շահեց տարվա լավագույն Soul/R&B ուղեցույցը Melon Music Awards 2017-ի դեկտեմբերի 2-ին ։ Առաջարկին կատարած աշխատանքի համար Շուգան ստացավ նաև Hot Trend Award-ը ։ Հետագայում Շուգան նորից թողարկեց իր միքսթեյփը թվային գնումների և հոսքի համար 2018 թվականի փետրվարին ։
2019-ին Շուգան տրամադրեց ռեփ-առանձնահատկություն հարավկորեացի երգչուհի Լի Սորա-ի «Song Request» երգի համար, որը թողարկվեց հունվարի 22-ին։ Երաժշտությունը գրել է Շուգան և Tablo-ն, որոնք նույնպես պատրաստել են թրեքերը ։ Երգը առաջին անգամ կայացավ Հարավային Կորեայի «Gaon Digital Chart»-ում և Billboard World Digital Songs աղյուսակում՝ երրորդ տեղում։ Երգերի երկօրյա ամերիկյան շաբաթվա ընթացքում Միացյալ Նահանգներում կատարվել է 3000 ներբեռնումներ ։ Հետագայում պարզվեց, որ Շուգան արտադրել է երգող Heize-ի համար «We Don't Talk Together» սինգլը, որը լույս է տեսել հուլիսի 7-ին ։
2019-ի դեկտեմբերին ամերիկացի երգիչ-երգահան Հոլզի-ն թողարկեց «Suga's Interlude» երգը իր երրորդ ստուդիական ալբոմում՝ Manic անունով, որը երկուսն էլ ներկայացել և արտադրվել է Շուգայի կողմից ։
2020 թվականի մայիսի 6-ին IU-ն թողարկեց Eight սինգլը՝ Շուգա-ի մասնակցությամբ ։ Երգը առաջին հորիզոնականում հայտնվեց Gaon չարթում, նաև Billboard World Digital Songs չարթում ։ Շուգան թողարկեց իր երկրորդ միքսթեյփը, D-2-ն (Agust D-ի շարունակությունը), տեսահոլովակի հետ միասին նրա առաջատար «Daechwita» սինգլով մայիսի 22-ին, որը հասել է 76-րդ հորիզոնականին Billboard Hot 100 չարթում   ։
Անուն
Բեմական անվանում Շուգան բխում է կորեերեն «կրակակետ պահակ» տերմինի առաջին վանկերից, այն պաշտոնից, որ նա խաղացել է բասկետբոլում որպես ուսանող ։ Նա 2016 թ.-ին որդեգրեց «Agust D» անունն իր միքսթեյփի համար, որը բխում է «DT»-ից՝ իր ծննդավայրի համար կարճ, Դեգու-ի համար ։
Արվեստագետ
Շուգան պատասխանատու է իր նյութը գրելու, կազմելու, կազմակերպելու, խառնելու և յուրացնելու համար ։ Գրանցված 70-ից ավելի երգեր նրան հավատարմագրվում են Կորեայի երաժշտական ​​հեղինակ-ային իրավունքի ասոցիացիայի կողմից ։ Նա դաշնակահար է և արտադրում է Հիփ հոփ և R&B երաժշտություն ։ Նրա բառերը ներառում են թեմաներ, որոնք լի են «երազներով և հույսով», որոնք բեղմնավորված են նրա երաժշտության մտադրությամբ`դառնալով «շատ մարդկանց ուժ»-ը ։
Fuse-ի Ջեֆ Բենջամինն ասաց, որ Շուգայի միքսթեյփը «ցույց է տալիս աստղի ականջը տաք արտադրության, հարդքոր ռեփի ոճով և ինչպես նա կարող է ուժեղացնել իր խոցելիությունները» ։ Այլ քննադատներ ասում էին, որ Շուգայի «պատմվածքի կատարումը երաժշտության մեջ ստեղծում է արցունքներ» ։
2018-ի հունվարին Շուգան առաջադրվեց Կորեայի երաժշտական ​​հեղինակային իրավունք-ի ասոցիացիայի լիիրավ անդամ ։
Ազդեցություն
Gallup Korea-ի անցկացրած հարցման մեջ Շուգան դասվել է 2017-ի տարվա ամենաշատ նախընտրած իդոլը ։ 2018 և 2019 թվականների հարցումներում նա համապատասխանաբար զբաղեցրել է 7-րդ և 9-րդ հորիզոնականը ։
Անձնական կյանք
2019 թվականի դրությամբ նա բնակվում է Հարավային Կորեայի Հանամ-Դոնգ քաղաքում ։ 2018-ին նա գնել է 3 միլիոն ԱՄՆ դոլարի շքեղ բնակարան, որը գտնվում է Հարավային Կորեայում, բայց շարունակում է ապրել Հանամ-Դոնգում ։
2014-ին նա խոստացավ իր երկրպագուներին որ իրենց միս կգնի, եթե նա հաջողություն գտնի որպես երաժշտական ​​արվեստագետ։ Չորս տարի անց՝ իր ծննդյան 25 ամյակի առթիվ, նա 39 որբանոցների տավարի միս նվիրեց՝ որպես «ARMY»՝ BTS-ի երկրպագուների անվամբ ։ Իր ծննդյան 26 ամյակի համար նա KR 100,000,000 կամ 88,000 ԱՄՆ դոլար նվիրաբերեց Կորեայի մանկաբուժական քաղցկեղի հիմնադրամին՝ 329 «BT21 Shooky» տիկնիկների կողքին ։
Շուգան խոսեց LGBTQ+ համայնքի հոգեկան առողջության և հավասարության մասին ։
Արտաքին հղումներ
undefined
Կատեգորիա:Կորեացի երգիչներ Կատեգորիա:Կորեացի երաժիշտներ Կատեգորիա:Կորեացի արտիստներ Կատեգորիա:21-րդ դարի երգիչներ և երգչուհիներ Կատեգորիա:BTS խմբի անդամներ Կատեգորիա:Հարավկորեացի ռեփերներ Կատեգորիա:Հարավկորեացի երգահաններ Կատեգորիա:Երաժշտական պրոդյուսերներ Կատեգորիա:Հարավկորեացի կոմպոզիտորներ Կատեգորիա:Բեմական կեղծանուններ
Լոզնա
Լոզնա (Лозна), գյուղ Ուկրաինայի Վիննիցայի մարզի Խմելնիկի շրջանում։
2001 թվականի տվյալներով Լոզնա գյուղում բնակվում էր 784 մարդ։ Բնակավայրը զբաղեցնում է 3,4 կմ² տարածք։ Բնակչության խտությունը կազմում էր 230,59 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Խմելնիկի շրջանի բնակավայրեր Կատեգորիա:Ուկրաինայի գյուղեր
Թազաքենդ (Մառնեուլի շրջան, Սադախլո)
Թազաքենդ (თაზაქენდი), գյուղ Վրաստանում։ Գտնվում է Քվեմո Քարթլիի մարզի Մառնեուլի շրջանում ։
Դիրք
Գյուղը գտնվում է ծովի մակարդակից 480 մետր բարձրության վրա։ Շրջկենտրոն Մառնեուլից հեռու է 40 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 478 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Մառնեուլի շրջան
Մատեյ Իկոնոմով
Մատեյ Սպասով Իկոնոմով (Матей Спасов Иконо̀мов, ), բուլղար դերասան, ռեժիսոր, դրամատուրգ, թատերական գործիչ, մանկավարժ, Բուլղարիայի մի շարք քաղաքների թատերական կոլեկտիվների հիմնադիր։ Բուլղարիայի Ժողովրդական Հանրապետության ժողովրդական արտիստ (1955):
Կենսագրություն
Թատերական գործունեությունը սկսել է 1887 թվականին Սոֆիայի «Հիմք» թատրոնի բեմում։ 1892-1895 և 1897-1900 թվականներին խաղացել է կատակերգության և դրամայի թատրոնում։ 1895 թվականին թատրոն է ստեղծել Ռազգրադում։
1900-1902 թվականներին սովորել է Իտալիայում։
Ռուսեի, Սոպոտի, Կարլովոյի, Պազարջիկի և Բուլղարիայի այլ քաղաքների թատերական խմբերի կազմակերպիչներից մեկն է, շրջիկ «Ժամանակակից թատրոնի» հիմնադիր (1902-1912), որտեղ բեմադրել է Մաքսիմ Գորկիի, Լև Տոլստոյի, Անտոն Չեխովի, Հենրիկ Իբսենի, Շեքսպիրի, Ալեքսանդր Օստրովսկիի, Գերհարդ Հաուպտմանի և այլ բուլղար դրամատուրգների պիեսները։
1924 թվականին կազմակերպել է «Հայրենի բեմ» շրջիկ թատերախումբը։ Մի շարք պիեսների հեղինակ և թարգմանիչ։
Մատեյ Իկոնոմովը մահացել է 1960 թվականի մարտի 10-ին Սոֆիայում՝ 89 տարեկան հասակում։
Աղբյուրներ
Կատեգորիա:Բուլղարացի ռեժիսորներ Կատեգորիա:Բուլղարացի դերասաններ Կատեգորիա:Բուլղարացի թատերական գործիչներ Կատեգորիա:Բուլղարացի թարգմանիչներ Կատեգորիա:20-րդ դարի թարգմանիչներ Կատեգորիա:Բուլղարացի մանկավարժներ Կատեգորիա:20-րդ դարի դերասաններ
Չերնովայա (Պեսչանայայի վտակ)
Չերնովայա (Черновая), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Պեսչանայայի գետի աջ ափով՝ 87 կմ հեռավորության վրա։ Գետի երկարությունը 21 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության ․
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
(9667) Ամաստրինց
(9667) Ամաստրինց (Amastrinc), աստերոիդ աստերոիդների հիմնական գոտում։ Հայտնաբերվել է 1997 թվականի ապրիլի 29-ին Սփեյսուոչ ծրագրի կողմից Կիթ Պիկում ։
Միջին հեռավորությունը Արեգակից կազմում է 2,441651 ա. մ., առավելագույնը մոտենում է 2,0076 ա. մ. հեռավորության վրա և հեռանում 2,8757 ա. մ. ։ Արեգակի շուրջ մեկ ամբողջական պտույտ է կատարում 1393,55 երկրային օրվա ընթացքում, իր ուղեծրով շարժվելով միջինում 0,258332 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,39° անկյուն։
Ցախսարեկ
Ցախսարեկ, եղնջուկ, ցախսարեկների ընտանիքի ճնճղուկազգիների կարգի թռչուն։ Մարմնի երկարությունը 10-սմ է, զանգվածը՝ Ցախսարեկ 7-11 գ։ Կտուցն ուղիղ է, բարակ, թևերը կարճ են, բութ ծայրերով, փետրավորումը շագանակագորշավուն է։ Տարածված է Եվրոպա յում, Հյուսիսային Աֆրիկայում, Ասիայում և Հյուսիսային Ամերիկայում։ Հյուսիսային շրջաններում չվող է, հարավայինում՝ նստակյաց։ ՀՍՍՀ-ում տարածված է ամենուր, 600-2400 մ բարձրությունների վրա։ Գերադասում է անտառային շրջանները։ ՀՍՍՀ-ում ցախսարեկը նստակյաց է կամ մասնակիորեն քոչող։ Բնադրում է թփուտներում, բույնը նման է գնդի։ Ապրիլ-մայիսին էգը դնում է 4-7 ձու։ Սնվում է մանր միջատներով, թրթուրներով, սերմերով և հատապտուղներով։
Րաֆֆի
Րաֆֆի (Հակոբ Մելիք-Հակոբյան), հայ գրող, հրապարակախոս և հասարակական գործիչ։
Կենսագրություն
Րաֆֆին (Հակոբ-Մելիք-Հակոբյանը) ծնվել է հարուստ ազնվականի ընտանիքում Պարսկաստանի Սալմաստ գավառի Փայաջուկ գյուղում։ Նախնական կրթություն ստացել է տեղի ծխական ուսումնարանում։ Հայրը՝ Մելիք Միրզան, հայտնի առևտրական էր և 13 զավակների հայր էր, ուներ նաև կալվածքներ։ Մելիքությունը նրանց ժառանգական իրավունքն էր, և նրանց վեհապահված էր գյուղերի կառավարումը։ 1847 թվականին մեկնել է Թիֆլիս, ուսանել Կարապետ Բելախյանցի դպրոցում։ 1852 թվականին ընդունվել է ռուսական պետական գիմնազիայի չորրորդ դասարանը։ Այնտեղ, չորս տարվա ուսումնառության ընթացքում, կազմավորվել են նրա գրական նախասիրությունները՝ Շիլլերի, Հյուգոյի, ռուսական ժամանակակից գրականության գեղարվեստական փորձի վրա։ 1856 թվականին, գիմնազիայի դասընթացը չավարտած, վերադարձել է Փայաջուկ՝ տնօրինելու գերդաստանի կառավարման գործը։ Սակայն ազգային-հայրենասիրական ռոմանտիկ գաղափարներով տոգորված Րաֆֆին այլ ասպարեզի համար էր նախակոչված։ Իր ծրագրերի իրականացման համար կարևոր նշանակություն տալով «կյանքի ուսումնասիրությանը», 1857-1858 թվականներին Րաֆֆին ճանապարհորդել է Պարսկաստանի և Թուրքիայի հայկական գավառներում, գրառել ժողովրդի նիստուկացի, բնաշխարհագրական տեղայնության, պատմական հիշատակների վերաբերյալ իր հարուստ տպավորությունները։ 1879 թվականին Րաֆֆին մշտական բնակություն է հաստատում Թիֆլիսում և զբաղվում միայն գրական աշխատանքով։ Կյանքի վերջին տարիներին աշխատակցում է Աբգար Հովհաննիսյանի «Արձագանք» թերթին։ Այդ տարիներին նրա կյանքում կարևոր դեր է կատարում «Մշակ» լրագիրը, որը սկսում է հրատարակվել 1872 թ. Գրիգոր Արծրունու խմբագրությամբ։ Խմբագրի հրավերով Րաֆֆին դառնում է թերթի մշտական աշխատակիցը։ 1888 թ. ապրիլի 25-ին Րաֆֆին վախճանվում է։ Նրա աճյունն ամփոփված է Թիֆլիսում՝ Խոջիվանքի հայկական գերեզմանոցում։
1860-ականներ
1860-ականների վերջերին քայքայվել էր Մելիք-Հակոբյանների տնտեսությունը, և գերդաստանը հասել սնանկության եզրին։ 70-ականների սկզբին Րաֆֆին հաճախ է եղել Թիֆլիսում, կապ հաստատել ազգային մտավորականության հետ՝ ձգտելով մտնել գրական-հասարակական գործունեության ասպարեզ։ Ընդունելով Գ. Արծրունու հրավերը՝ Րաֆֆին դարձել է «Մշակ»–ի գլխ. աշխատակիցը և թերթի էջերում տպագրել իր գեղարվեստական պատկերները (« Գեղեցիկ Վարդիկը », 1872, « Անբախտ Հռիփսիմեն », 1872, «Սով», 1872, « Մի օրավար հող », 1873, « Բիբի Շարաբանի », 1876 և այլն), հրապարակախոսական հոդվածներն ու ուղեգրությունները, որոնց նյութը պարսկահայ իրականությունն է՝ սոցիալական ու ազգային թշվառության ողբերգական հետևանքներով։ Կենսական հարցադրումները, թարմ գաղափարները, մշակված լեզուն և պատկերավոր ոճը Րաֆֆու պատկերներին տալիս են հասարակական լայն արձագանք՝ գրողին բերելով համազգային հռչակ։ 1875-1877 թվականներին Րաֆֆին աշխատել է Թավրիզի Արամյան դպրոցում, որպես հայոց լեզվի և պատմության ուսուցիչ։ 1877-1879 թվականներին դասավանդել է Ագուլիսի հայկական դպրոցում, սակայն, բախվելով պահպանողական մտայնությանը հարող միջավայրի հետ՝ վերադարձել է Թիֆլիս, որտեղ և մնացել է մինչև կյանքի վերջը՝ զբաղվելով միայն գրական գործունեությամբ ։
1870-ականներ
70-ականներին Րաֆֆու աշխարհայացքը որոշակի առաջընթաց է կատարել լուսավորական ռոմանտիզմից դեպի պոզիտիվ սոցիոլոգիան։ Հետևելով ժամանակի սոցիալական ուսմունքներին՝ նա եկել է այն համոզման, որ հասարակության զարգացումը ենթարկվում է որոշակի օրենքների, և դրանք պարտադիր են բոլոր ազգերի ու ժողովուրդների համար։ Նման հայացքը մի կողմից վերանայումներ էր գծում հայ ժողովրդի ազգային ու սոցիալական զարգացման վերաբերյալ նրա ըմբռնումների մեջ, մյուս կողմից ընդլայնում էր նրա գեղարվեստական ու հրապարակախոսական հարցասիրությունների ընդգրկումն ու բովանդակությունը։ «Ընտանիքի կերբերոսներ» (1872), «Նամակ Կ. Պոլսից» (1873), «Վաճառականությունը հայերի մեջ» (1872), «Նամակ Պարսկաստանից» (1876) և այլ հրապարակախոսական հոդվածներում Րաֆֆին արծարծել է տնտեսական, բարոյական, կրթական և այլ բնույթի հարցեր, գեղարվեստորեն պատկերել կյանքի բազմազան ոլորտներ։ «Խաչագողի հիշատակարանը» (1869-1870, հրտ. 1882-83) վեպում նա առաջադրում է անհատի քաղաքացիական պարտքի գաղափարը։ Ցույց տալով չարության, մարդատյացության, ընչաքաղցության բնազդական կրքերի արթնացումը մարդու էության մեջ՝ գրողն իր հերոսներին հանգեցնում է այն գիտակցության, որ մարդիկ բարի կամ չար չեն ծնվում, այլ այդպիսին են դառնում հասարակական մթնոլորտի ազդեցությամբ։ Հետևաբար, մարդկային գործունեությանն օգտակար ուղղություն տալու համար անհրաժեշտ է բարեփոխել հասարակությունը։ Արթնացնելով իր հերոսների քաղաքացիական գիտակցությունը՝ Րաֆֆին նրանց հայացքն ուղղում է դեպի ազգային-ազատագրական պայքարի ասպարեզը։ «Զահրումար» (1871, հրտ. 1895), «Ոսկի աքաղաղ» (1870, հրտ. 1882), «Մինն այսպես, մյուսն այնպես» (1890) վեպերում նա պատկերում է առևտրական բուրժուազիայի կենցաղն ու բարքերը։ Րաֆֆին շատ էր սիրում իր աշխատանքը։
Րաֆֆու ստեղծագործական տաղանդի վերելք
Հայ ազգային-ազատագրական շարժման վերելքը, կապված 1877-1878 թվականների ռուս-թուրքական պատերազմի իրադարձությունների հետ, ամբողջ խորությամբ բացահայտեցին Րաֆֆու ստեղծագործական տաղանդի հնարավորությունները։ Մի շարք հրապարակախոսական հոդվածներում, «Ճանապարհորդություն Թիֆլիսից մինչև Ագուլիս» (1878) ուղեգրության մեջ, «Ջալալեդդին» (1878) վիպակում, վերլուծելով ազատագրական շարժման իրական հանգամանքները և միանգամայն ապարդյուն համարելով Հայկական հարցի լուծման եվրոպական դիվանագիտության ուղին, Րաֆֆին առաջադրում է ազգային-ազատագրական պայքարի գաղափարը՝ արևմտահայ ժողովրդի գլխավոր խնդիրը համարելով այդ գաղափարի «անդադար և անընդհատ նախապատրաստությունը»։ Այս ծրագրի գեղարվեստական արտահայտությունը հանդիսացան «Խենթը» (1881) և «Կայծեր» (հ. 1-2, 1883-1887) վեպերը։ «Կայծեր»–ը 19-րդ դարի հայ ազատագրական շարժումների գեղարվեստական հանրագիտարանն է, նորագույն շրջանի հայոց պատմության ասք-էպոսը։ Իր ընդգրկումներով, պատմա-փիլիսոփայական հագեցվածությամբ և գեղարվեստական հյուսվածքով նա զարգացման նոր աստիճանի բարձրացրեց հայ ազգային վեպը։ «Դավիթ Բեկ» (1882) վեպն արտացոլում է 18-րդ դարի սկզբի ազատագրական շարժման իրադարձությունները և հայոց պետականության ստեղծումը Սյունիքում։ «Խամսայի մելիքություններ» (1882) ժամանակագրությունը ներկայացնում է Արցախ–Ղարաբաղի մելիքների մաքառումը անկախության համար։ «Սամվել» (1886) վեպի նյութը վերաբերում է 4-րդ դարի կեսի սոցիալ–քաղաքական բարդ իրադարձություններին, երբ Պարսկաստանի և Բյուզանդիայի աքցանի մեջ առնված հայոց թագավորությունը ձգտում էր հաստատել ժողովրդի էթնիկական ինքնությունն ու պետական անկախությունը։ «Պարույր Հայկազն» (1884) վիպակում, պատմական զուգահեռի վրա դնելով Մովսես Խորենացուն և Պարույր Հայկազնին (Պրոերեսիոսին), Րաֆֆին կոսմոպոլիտիզմը հակադրում է հայրենասիրությանը՝ հաստատելով, որ փառքի հավերժությունն ու անմահությունն անբաժանելի են հայրենիքի գաղափարից։ Գրողի պատմափիլիսոփայության մեկնակետը ազգային միասնության գաղափարն է։ Ընդհանրացնելով անցյալի փորձը՝ նա ազատագրական շարժման դասերից այն հետևությունն է անում, թե ազգային դժբախտության պատճառը անմիաբանությունն է, որը հայոց պատմության վրա դրոշմել է դավաճանության դատակնիքը։ Սակայն, որպես գեղագետ, Րաֆֆին դավաճանությունը դիտում է ոչ միայն սոցիալական ու քաղաքական շարժերի տեսանկյունից, այլև այն փոխադրում է մարդկային հոգեբանության ոլորտը։ Նրա վեպերի հերոսները, պատմական անձ լինելու հետ միաժամանակ, բարոյական որոշ սկզբունքի կրողներ են և անդրադարձնում են մարդկային վարքի էթիկական գնահատականը։ Ըստ այդ գնահատականի՝ հայրենասիրությանը բացարձակ է, որին պետք է զոհաբերել ամեն ինչ։ Րաֆֆին կատարելագործեց հայ դասական պատմավեպի գեղարվեստական փորձը։
Րաֆֆու գրական-քննադատական հոդվածներ
Րաֆֆու ստեղծագործության էական բաժինն են կազմում գրական-քննադատական հոդվածները։ Երկերի առաջաբաններում, «Պ. Հայկունու կրիտիկան և «Կայծերը» (1883), «Վիպագրությունը ռուսահայերի մեջ» (1887) և այլ հոդվածներում ու գրախոսություններում նա արձագանքել է ընթացիկ գրական շարժման բնորոշ երևույթներին, արծարծել գրողի անհատականության, ստեղծագործական երևակայության, քննադատության մեթոդի, 19-րդ դարի հայ գրականության զարգացման գլխավոր օրինաչափությունների, գրական երկի ձևի ու բովանդակության, ժամանակակից և պատմական վեպի տեսության հարցեր, որոնք նշանակալից ներդրում են հայ գրականագիտական քննադատական մտքի պատմության մեջ։
Գրական գեղարվեստական առաքելություն
Խորապես կապված ազգային մշակույթի ավանդույթների հետ և յուրացնելով ռուս և եվրոպական գրականության նվաճումները, Րաֆֆին հայ գրականությունը մերձեցրեց ժամանակի համաշխարհային գրականության չափանիշներին։ Րաֆֆին գեղարվեստական խոսքի նորարար է։ Նա որակական նոր աստիճանի բարձրացրեց հայ արձակը՝ մշակելով վեպի, վիպակի, պատմվածքի, նամականիի և ուղեգրության ընտիր նմուշներ։
Արտաքին հղումներ
Կատեգորիա:Հայ արձակագիրներ Կատեգորիա:Թբիլիսի քաղաքում մահացածներ Կատեգորիա:19-րդ դարի արևելահայ արձակագիրներ Կատեգորիա:19-րդ դարի արևելահայ բանաստեղծներ Կատեգորիա:Գրական կեղծանուններով հայտնի հեղինակներ Կատեգորիա:Րաֆֆի Կատեգորիա:Խոջիվանքի գերեզմանատանը թաղվածներ Կատեգորիա:Հայ գրողներ Կատեգորիա:19-րդ դարի հայ բանաստեղծներ Կատեգորիա:Հայ տղամարդ բանաստեղծներ Կատեգորիա:Հայ տղամարդ գրողներ Կատեգորիա:Հայ հրապարակախոսներ Կատեգորիա:Հայ հասարակական գործիչներ Կատեգորիա:19-րդ դարի բանաստեղծներ
Հիմա դու տեսնում ես ինձ
Հիմա դու տեսնում ես ինձ (անգլերեն՝ Now You See Me), ամերիկյան դետեկտիվային թրիլլեր ժանրի ֆիլմ իլյուզիոնիստների մասին։ Նկարահանել է ֆրանսիացի կինոռեժիսոր Լուի Լետերյեն ։ ԱՄՆ-ում ֆիլմի պրեմերիան տեղի է ունեցել 2013 թվականի մայիսի 31-ին, իսկ Ռուսաստանում՝ 2013 թվականի հուլիսի 12-ին ։ Ֆիլմն ունեցել է 75 միլիոն դոլլար բյուջե, համաշխարհային եկամուտը կազմել է 343 572 420 դոլար ։ 2016 թվականի հունիսի 9-ին թողարկվել է ֆիլմի 2-րդ մասը ։
Սյուժե
Ինչ-որ մեկը հավաքում է չորս տաղանդավոր հրաշագործների՝ Դանիել Ատլասին (Ջեսսի Այզենբերգ), Հենլի Ռիվզին (Այլա Ֆիշեր), Մերիթ ՄաքՔինիին (Վուդի Հարելսոն) և Ջեք Ուայլդերին (Դեյվ Ֆրանկո)՝ յուրաքանչյուրին տալով Տարոյի քարտ։ Ավելի ուշ նրանք հավաքվում են մի բնակարանում, որտեղ գտնում են աֆերայի անտեսանելի գծագիր։ Մեկ տարի անց նրանք «Չորս հեծյալներ» մականունով ելույթ են ունենում Լաս-Վեգասում միլիարդատեր Արթուր Թրեսլերի (Մայքլ Քեյն) հովանավորությամբ։ Եզրափակիչ ելույթի ժամանակ նրանք դահլիճից հրավիրում են ֆրանսիական բանկի մի հաճախորդի և խոստանում նրան տեղափոխել ֆրանսիական բանկ։ Հնարքի հետևանքով բանկի հաճախորդն անհետանում է, իսկ հանդիսատեսը տեսնում է, որ նա հայտնվել է գումարի պահեստարանում։ Այնտեղ կար նաև օդատար անցք, որը քաշում է 3․2 միլիոն եվրոն և թափում հանդիսատեսի վրա։
ՀԴԲ-ի գործակալ Դիլան Րոուդսին (Մարկ Ռուֆալո) և Ինտերպոլի գործակալ Ալմա Դրեյին (Մելանի Լորեն) հանձնարարում են հետաքննել կողոպուտը։ Նրանք ձերբակալում են «Չորս հեծյալներին», բայց չեն կարողանում ապացուցել նրանց մեղքը։ Ավելի ուշ նրանք հանդիպում են նախկին իլյուզոնիստ Թադեուշ Բրեդլիին (Մորգան Ֆրիման), որը վարում էր իլյուզոնիստների բացահայտման շոու-ծրագիր։ Բրեդլին գործակալներին պատմում է, թե ինչպես են «Հեծյալները» հնարքի և մանիպուլյացիայի միջոցով կատարել այդ հանդուգն գողությունը։ Վերջինս հրաժարվում է նրանց օգնել իլյուզիոնիստների ստի մերկացման հարցում։
«Չորս հեծյալների» հաջորդ ելույթը տեղի է ունենում Նոր Օռլեան ում։ Թրեսլերը փորձում է կաշառել Բրեդլիին, բայց ապարդյուն։ Եզրափակիչ ելույթում «Հեծյալները» ցուցադրում են, թե ինչպես են Թրեսլերի հաշվեհամարից գողացված գումարները փոխանցվում հանդիսատեսի հաշվեհամարին, քանի որ նրա ապահովագրական ընկերությունը հրաժարվել էր տուժողներին փոխհատուցում վճարել «Կատրինա փոթորկից» հասցրած վնասի համար։ Րոուդսը փորձում է ձերբակալել «Հեծյալներին», բայց նրանք փախչում են հիպնոսացված հանդիսատեսի շնորհիվ։ Ավելի ուշ Դրեյը պատմում է Րոուդսին իլյուզիոնիստների «Աչք» գաղտնի կազմակերպության մասին, որն օգտագործում է իլյուզոնիզմը հասարակ մարդկանց օգնելու համար։ Թրեսլերը, զայրանալով իր կարողության կորստի պատճառով, վարձում է Բրեդլիին, որպեսզի վերջինս բացահայտի և ստորացնի «Չորս հեծյալներին»։
ՀԴԲ-ն գտնում է «Հեծյալների» թաքստոցը Նյու Յորքում։ «Հեծյալների» բնակարանի վրա հարձակման ժամանակ Րոուդսը հանդիպում է Ուայլդերին, իսկ նրանց կռվից հետո վերջինս մեքենայով փախուստի է դիմում, բայց ճանապարհին նրա մեքենան վթարի է ենթարկվում, շրջվում և պայթում։ Պայթյունից առաջ Րոուդսը մեքենայից գտնում է փաստաթղթեր, որից և իմանում է «Հեծյալների» գլխավոր նպատակի մասին՝ սեյֆով պահեստի, որում պահպանվում են մի ընկերության 500 միլիոն դոլարի չափով չվճարված հարկեր, որին հետևում է ՀԴԲ-ի մեկ այլ խումբ։ ՀԴԲ-ին հաջողվում է վերցնել սեյֆը, ինչից հետո նրա գործակալները հայտնվում են «Հեծյալների» հաջորդ հանցագործության վայրում։ Բացելով սեյֆը՝ գործակալները տեսնում են, որ սեյֆում ոչ թե գումար է, այլ փուչիկներ։
Այն ժամանակ մնացած «Հեծյալները» կատարում են իրենց վերջին ելութը, բայց նրանց կրկին հետևում են ՀԴԲ-ի գործակալները։ «Հեծյալները» ցատկում են տանիքից և անհետանում, իսկ հանդիսատեսի վրա թափվում է ամբողջ գողացված գումարը։ Բայց պարզվում է, որ գումարները կեղծ են, նրանց վրա պատկերված են «Հեծյալների» դիմանկարները։ Բրեդլին վերադառնում է իր մեքենայի մոտ և տեսնում, որ այն ամբողջությամբ լցված է գողացված միլիոններով։ Նրան ձեռբակալում են որպես հանցագործության մասնակից։ Բանտում նրան այցելում է Րոուդսը և մնում նրա հետ փակ խցում։ Բրեդլին ասում է, որ իր հանդեպ դավադրություն են գործել։ Հույս ունենալով, որ պատիժը կմեղմեն՝ նա բացատրում է, թե ինչպես են «Հեծյալները» գողացել սեյֆը և կատարել մնացած բոլոր հնարքները։ Պատմում է նաև Ջեք Ուայլդերի կեղծ մահվան մասին։ Սակայն զարմանում է, թե ինչպես է «Հեծյալներին» հաջողվել խաբել ՀԴԲ-ին։ Նա հասկանում է, որ դրա համար նրանց մեկն էր պետք, ով կկարողանար հեռու պահել «Հեծյալներին» ՀԴԲ-ից։ «Օրինակ՝ լինել ներսում», - հուշում է Րոուդսը։ Բրեդլին շրջվում է և տեսնում, որ Րոուդսը խցից դուրս է կանգնած։ Հենց Րոուդսն էր հինգերորդ «Հեծյալը», որը գաղտնի վարձել էր քառյակին և հրամաններ էր տալիս՝ հսկելով, որ ՀԴԲ-ն չբացահայտնի նրանց։ Նա Բրեդլիին թողնում է խցում և հեռանում։ Այդ ժամանակ երեք «Հեծյալները» գնում են այգի, որտեղ նրանց սպասում է Ուայլդերը։ Նրանք գտնում են հուշարձան-ծառ՝ սրբագործված երբեմնի մեծ իլյուզիոնիստ Լայոնել Շրայքի կողմից։ «Հեծյալների» ստացած Տարո քարտերը դասավորվում են «Աչք» խորհրդանշով քարտի վրա, և դրա օգնությամբ միացնում մոտակա կարուսելը։ Մոտենալով կարուսելին՝ նրանք հանդիպում են Րոուդսին, որը նախաձեռնում է նրանց մուտքը դեպի «Աչք»։
Փարիզում եղած ժամաանակ, երբ Դրեյը թերթ է կարդում այգում, իր կողքին գտնում է Րոուդսին։ Նա կռահում է, որ Րոուդսը Շրայքի որդին է, որն այս տարիների ընթացքում ծրագրում էր վրեժ լուծել հոր մահվան համար։ Բրեդլին բացահայտում է Շրայքին՝ ստիպելով նրան անել այդ ռիսկային հնարքը։ Թրեսլերը և Փարիզի բանկը հրաժարվում են վճարել Շրայքի ապահովագրական վճարը։ Ընկերությունը, որից գողացել էին գումարով սեյֆը, Շրայքի հնարքի համար պատրաստել էր անհուսալի սեյֆ, ինչի պատճառով էլ մահացել էր Շրայքը։ Դրեյը որոշում է չմատնել Ռոդսին։
Ծանոթագրություններ
Կատեգորիա:2013 ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան քրեական ֆիլմեր Կատեգորիա:Անգլերեն ֆիլմեր Կատեգորիա:Ֆրանսիական թրիլեր ֆիլմեր Կատեգորիա:Ֆրանսիական քրեական ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Նոր Օռլեանում նկարահանված ֆիլմեր Կատեգորիա:Փարիզում նկարահանված ֆիլմեր Կատեգորիա:Ֆիլմեր վրեժի մասին Կատեգորիա:Ֆիլմեր Փարիզի մասին Կատեգորիա:Lionsgate ֆիլմեր Կատեգորիա:Universal Pictures ֆիլմեր Կատեգորիա:Ամերիկյան ֆիլմեր վրեժի մասին Կատեգորիա:Ֆիլմեր, որոնց գործողությունները տեղի են ունենում Ֆրանսիայում Կատեգորիա:Ամերիկյան քրեական թրիլեր ֆիլմեր Կատեգորիա:Summit Entertainment ֆիլմեր Կատեգորիա:Նյու Յորքում նկարահանված ֆիլմեր Կատեգորիա:Ֆրանսերեն ֆիլմեր Կատեգորիա:Ֆրանսիայում նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում Կատեգորիա:Ամերիկյան մարտաֆիլմեր Կատեգորիա:Ստեղծագործություններ հանցագործությունների մասին
Ագապոնովո
Ագապոնովո (Агапоново), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 133 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Տարտյուֆ կամ Խաբեբան
Տարտյուֆ կամ Խաբեբան, Մոլիերի կատակերգական պիեսը, որը գրվել է 1664 թվականին։ Այն ամբողջ աշխարհի թատրոնների բեմերում լայնորեն բեմադրվել է և մինչ օրս պահպանվում է խաղացանկերում։
Սյուժե
Իրադարձությունները տեղի են ունենում Փարիզում՝ Օրգոնի տանը։ Տարտյուֆ անունով մի երիտասարդ տան տիրոջ նկատմամբ վստահություն է նվաճում։ Պարոն Օրգոնը իր հյուրին համարում է այնպես, կարծես հրաշք լինի՝ երիտասարդ, կրթված, համեստ, ազնիվ, բարեպաշտ, անշահախնդիր։ Օրգոնը ընտանիքի անդամներին համարում է ապերախտ՝ մեղքի մեջ ընկղմված մարդկանց, ովքեր փորձում են ապացուցել, որ Տարտյուֆն այնքան էլ սուրբ չէ, ինչպես փորձում է իրեն ներկայացնել։ Տարտյուֆի իրական էությունը բացահայտվում է միայն այն ժամանակ, երբ Օրգոնը անզգուշաբար վստահում է նրան խռովարարների դրամարկղը և իր տունը, ամբողջ ունեցվածքը, գրանցում է նրա անունով։ Միայն թագավորի (ենթադրվում է Լյուդովիկ XIV-ն է) հրաշալի միջամտությամբ արդարությանը վերականգնվում է ավարտից հինգ րոպե առաջ, ինչն էլ թույլ է տալիս ներկայացմանը մնալ որպես կատակերգություն։ Տարտյուֆը պատժվում է, Օրգոնը ներվում է, նրա ընտանիքին է վերադարձվում տունը և ունեցվածքը։
Բեմականացումներ
Առաջին խմբագրմամբ ներկայացումը բեմադրվել է Մոլիերի թատերախմբի կողմից 1664 թվականին մայիսի 12-ին Վերսալում, 2-րդ խմբագրմամբ՝ 1667 թվականին օգոստոսի 5-ին «Պալե Ռոյալ» թատրոնում, իսկ 3-րդ խմբագրմամբ բեմադրվել է 1669 թվականին օգոստոսի 5-ին։
Առաջին հրատարակումը եղել է 1669 թվականին Փարիզում։
Բեմադրություններ Ռուսաստանում
Առաջին բեմադրությունը ռուսական բեմում ներկայացվել է 1757 թվականի նոյեմբերի 22-ին Պետերբուրգում, իսկ 1767 թվականին ապրիլի 21-ին Մոսկվայում։
Արտաքին հղումներ
Կատեգորիա:Կատակերգություններ Կատեգորիա:Մոլիերի ստեղծագործություններ Կատեգորիա:Կատակերգություն Կատեգորիա:Ֆրանսիական գրականություն Կատեգորիա:17-րդ դարի գրականություն Կատեգորիա:Գրական ստեղծագործություններ
Օրխար
Օրխար, գյուղ Արևմտյան Հայաստանում, Սեբաստիայի վիլայեթի Ամասիայի գավառում :
Ծանոթագրություններ
Կատեգորիա:Արևմտյան Հայաստանի գյուղեր
Սադովի (Մարտինովսկի շրջան)
Սադովի (Садовый), գյուղ (խուտոր) Ռուսաստանի Դաշնության Ռոստովի մարզի Մարտինովսկի շրջանում։ Մտնում է Իլյինովսկի գյուղական համայնքի կազմի մեջ։
Կատեգորիա:Ռոստովի մարզի Մարտինովսկի շրջանի բնակավայրեր
Սուուռեռաննա
Սուուռեռաննա (Suureranna), գյուղ Էստոնիայի Հիյումաա նահանգի Կիռգեսաառե շրջանում։
2011 թվականի տվյալներով գյուղում բնակվում էր 14 մարդ։
Արտաքին հղումներ
Կատեգորիա:Էստոնիայի Հիյումա նահանգի Կիռգեսաառե շրջանի բնակավայրեր Կատեգորիա:Էստոնիայի գյուղեր
Սեմյոնովկա (գյուղ, Կորոստիշևի շրջան)
Սեմյոնովկա (Семенівка), գյուղ Ուկրաինայի Ժիտոմիրի մարզի Կորոստիշևի շրջանում։ Հիմնադրվել է 1929 թվականին։
2001 թվականի տվյալներով Սեմյոնովկա գյուղում բնակվում էր 59 մարդ։ Բնակավայրը զբաղեցնում է 0,431 կմ² տարածք։ Բնակչության խտությունը կազմում էր 136,89 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Կորոստիշևի շրջանի բնակավայրեր Կատեգորիա:Ուկրաինայի գյուղեր Կատեգորիա:1929 թվականին հիմնադրված բնակավայրեր
Աստերոիդների ցանկ (109601-109700)
Աստերոիդների ցանկ (109501-109600) * Աստերոիդների ցանկ * Աստերոիդների ցանկ (109701-109800)
Էռնեստ Սարուխանյանց
Էռնեստ Էդուարդի Սարուխանյանց, հայկական ծագմամբ ռուսաստանաբնակ նախկին ֆուտբոլիստ (կիսապաշտպան), մինի ֆուտբոլի խաղացող, ֆուտբոլային մարզիչ։
Կենսագրություն
Էռնեստ Սարուխանյանցը Դոնի Ռոստովի «Ստրելա» մանկապատանեկան մարզադպրոցի սան է։ Չափահասների մակարդակում իր կարիերայի առաջին տարիներին խաղացել է սիրողական թիմերում։ Պրոֆեսիոնալ մակարդակում իր նորամուտը կատարել է 1993 թվականին՝ Դոնի Ռոստովի «Իստոչնիկի» կազմում հանդես գալով երկրորդ լիգայում։
1994 թվականին հանդես է եկել Ղազախստանի բարձրագույն լիգայի «Գորնյակ» (Խրոմտաու) ակումբում, որի կազմում անցկացրել է երեք հանդիպում և խփել մեկ գոլ։ Իր նորամուտային հանդիպումն անցկացրել է 1994 թվականի հուլիսի 3-ին ընդդեմ «Ակտյուբինեցի», իսկ գոլը խփել է ակումբի կազմում անցկացրած իր երկրորդ խաղում՝ հուլիսի 6-ին գրավելով «Յասսի» (Թուրքեստան» ակումբի դարպասը ։
Ռուսաստան վերադառնալուց հետո Էռնեստ Սարուխանյանցը երեք տարի խաղացել է «Սպարտակ-Բրատսկի» ակումբում երրորդ լիգայում։ Հետագայում տասը տարի չի խաղացել մեծ ֆուտբոլ պրոֆեսիոնալ մակարդակում, այլ հանդես է եկել Ռոստովի ու մարզի սիրողական թիմերում։ 2003 թվականից խաղացել է «Բատայսկում», որի հետ 2007 թվականին վերադարձել է պրոֆեսիոնալ մակարդակ և երեք մրցաշրջան անցկացրել երկրորդ դիվիզիոնում։ Իր կարիերայի ավարտին հանդես է եկել Նովոչերկասկի «ՄԻՏՕՍ» ակումբում, որի կազմում էլ 39 տարեկան հասակում ավարտել է կարիերան։
Մեծ ֆուտբոլից բացի Էռնեստ Սարուխանյանցը խաղացել է մինի ֆուտբոլ, այդ թվում «Նորիլսկի Նիկել» ակումբի հետ առաջին դիվիզիոնից անցել է բարձրագույն և 1998/99 մրցաշրջանում հանդես եկել բարձրագույն դիվիզիոնում։
Ֆուտբոլիստի կարիերան ավարտելուց հետո Էռնեստ Սարուխանյանցն սկսել է աշխատել որպես մարզիչ «ՄԻՏՕՍ», «Դոնէներգո» (Աքսայ, սիրողական) և Դոնի Ռոստովի ԲՄԱ ակումբների մարզչական շտաբներում։
Արտաքին հղումներ
Կատեգորիա:Հայ ֆուտբոլային մարզիչներ Կատեգորիա:Ռուսահայ ֆուտբոլիստներ
Կիզետամակ
Կիզետամակ (Кизетамак, Кеҙетамаҡ), գյուղ Ռուսաստանի Բաշկորտոստան հանրապետության Կիգինսկի շրջանի կազմում։
Բնակչությունը 2009 թվականին գրանցված տվյալներով կազմում էր 146 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կիգինսկի շրջանի բնակավայրեր
Դատարկ բազմության աքսիոմ
Դատարկ բազմության աքսիոմ, աքսիոմատիկ բազմությունների տեսության մեջ, Կրիպկե-Պլատեկ բազմությունների տեսության և բազմությունների ընդհանուր տեսության (Բուրժեն 2005 թ.-ին այն անվանել է «ST») աքսիոմ, ապացուցվող պնդում Զերմելոյի և Զերմելո-Ֆրենկելի բազմությունների տեսություններում՝ ընտրության աքսիոմի միջոցով կամ առանց այդ աքսիոմի (Զերմելոյի և Զերմելո-Ֆրենկելի բազմությունների տեսության որոշ ձևակերպումներում դատարկ բազմության գոյության մասին պնդումն աքսիոմ է)։
Ձևակերպում
Զերմելո-Ֆրենկելի աքսիոմատիկ լեզվում, աքսիոմն այսպես է՝ այլ կերպ ասած՝